શીર્ષક: ડોનાલ્ડ ટ્રમ્પ હજુ પણ અમેરિકાની ચૂંટણીનાં પરિણામો પલટાવી શકે છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પરિણામોને કાનૂની રીતે પડકારવાની ટ્રમ્પની નીતિ કામ નથી કરી રહી. ટ્રમ્પની ટીમે સંખ્યાબંધ કેસ દાખલ કર્યા છે પરંતુ હજુ સુધી કોઈ પુરાવા રજૂ કર્યા નથી.

તેમના વકીલ અને પૂર્વ ન્યૂયૉર્ક મેયર રુડી જ્યૂલિયાનીએ ગુરુવારે કહ્યુ કે ટ્રમ્પ કૅમ્પેન મિશિગનમાં પોતાનો કાનૂની કેસ પરત લઈ રહ્યું છે. મિશિગનમાં બાઇડનને 1 લાખ 60 હજાર મતોથી વિજય મળ્યો છે.

જ્યૉર્જિયા રાજ્યમાં પણ 50 લાખ બૅલટની ફરીથી ગણતરી કરાઈ છે અને બાઇડનને 12 હજારથી વધુ મતોથી જીત મળી છે. રાજ્યે પણ પરિણામો પર મહોર લગાવી દીધી છે.

હવે વારાફરતી દરવાજા બંધ થઈ રહ્યા છે તો ટ્રમ્પની રણનીતિ કાનૂની લડાઈથી રાજકીય લડાઈ પર જઈ રહી છે.

ટ્રમ્પની રણનીતિ શું છે?

ટ્રમ્પ કદાચ આ બાબતો વિચારી રહ્યા છે -

આવું કરવા માટે ટ્રમ્પ શું કરશે?

ટ્રમ્પ તે લોકો પર દબાણ લાવી રહ્યા છે જેઓ એ મામલે પ્રભાવ ધરાવે છે કે રાષ્ટ્રપતિપદ માટે કોને પસંદ કરાય. 

જ્યારે અમેરિકન લોકો વોટ કરે છે ત્યારે તેઓ રાજ્યસ્તરે ચૂંટણી કરતા હોય છે રાષ્ટ્રીય સ્તરે નહીં. તેઓ રાજ્યના ઇલેક્ટર્સ માટે મતદાન કરે છે જે જીતી લેવાયા બાદ રાષ્ટ્રપતિ માટે મતદાન કરે છે.

ઘણી વાર આ ઇલેક્ટર્સ લોકોની પસંદ મુજબ જ મતદાન કરે છે. ઉદાહરણ તરીકે જો મિશિગનમાં બાઇડન જીતે છે તો ત્યાં ના ઇલેક્ટર્સ તેમને જ વોટ કરશે.

ટ્રમ્પે અલગઅલગ રાજ્યો પર દબાણ કરવાનો ઇશારો ત્યારે કર્યો જ્યારે એવી ખબરો સામે આવી કે તેમણે ડેટ્રૉઇટનાં પરિણામોને સર્ટિફાઈ કરવાથી ઇન્કાર કરવાવાળા રિપબ્લિકન અધિકારીઓને ફોન કર્યો હતો.

નાના સ્તરના બે અધિકારીઓનું રાષ્ટ્રપતિ સાથે સીધી વાત કરવાની બાબત જ અસામાન્ય છે. મિશિગનના રિપબ્લિકન પ્રતિનિધિઓને પણ શુક્રવારે વ્હાઇટ હાઉસ જવાનું નિમંત્રણ મળ્યું હતું.

ટ્રમ્પ સફળ થઈ શકે?

આ અશક્ય નથી પણ સંભાવના ઓછી છે. કેમ કે પહેલાં તો રાષ્ટ્રપતિએ ઘણાં રાજ્યોમાં એવું કરવું પડે જ્યાં બાઇડનની જીતનો અંતરનો આંકડો લાખો સુધીનો છે.

આ વર્ષ 2000 જેવું નથી કે જ્યારે આવું માત્ર મુખ્ય રાજ્ય ફ્લોરિડામાં જ હતું.

આ સિવાય મિશિગન, વિસ્કૉન્સિન, પેન્સિલ્વેનિયા અને નેવાડા જેવાં રાજ્યોને ટ્રમ્પની ટીમ નિશાન બનાવી રહી છે અને એટલે એમાંથી જેટલામાં પણ ડેમૉક્રેટ ગવર્નર છે અને તેઓ આ બધું થતું જોઈને હાથ પર હાથ રાખીને બેસી નહીં રહે.

જેમ કે મિશિગનમાં ગવર્નર ગ્રૅચન વ્હિટમર સ્ટેટ ઇલેક્શન બોર્ડને હટાવીને બીજુ બોર્ડ લાવી શકે છે તો બાઇડનની જીતને સર્ટિફાઈ કરી દેશે.

ડેમૉક્રેટિક ગવર્નર બાઇડનના...